
PASLAUGŲ PIRKIMO TECHNINĖ SPECIFIKACIJA

1. SĄVOKOS IR SUTRUMPINIMAI
1.1. Draudėjas – AB „Miesto gijos“.
1.2. [bookmark: _Hlk94640832]Draudikas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Draudėjas sudaro Sutartį.
1.3. Naudos gavėjas – Draudėjo paskirtas ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, kuris, įvykus draudžiamajam įvykiui, įgyja teisę gauti draudimo išmoką ar jos dalį.
1.4. Sutartis – sutartis, sudaroma tarp Draudėjo ir Draudiko dėl Pirkimo objekto.
1.5. Paslaugos – Turto  draudimas.

2. PIRKIMO OBJEKTAS
2.1. Turto draudimas.

3. PIRKIMO OBJEKTO DETALIZACIJA
3.1. Preliminari draudimo objekto detalizacija pateikiama šios techninės specifikacijos (toliau – Techninė specifikacija) lentelėje Nr. 1. Sutarties galiojimo metu lentelėje nurodyti draudžiami objektų sąrašai (draudimo sumos) gali keistis priklausomai nuo Draudėjo poreikio dėl nekilnojamojo ir kilnojamojo turto įsigijimo ar/ir nurašymo, kintamų finansinių rodyklių ir panašiai. Už Paslaugas bus atsiskaitoma pagal fiksuotą įkainį (metinė draudimo įmoka procentais nuo draudimo sumos):
[bookmark: _Hlk34729957]Lentelė Nr. 1
	
	
	Draudimo suma

	Eil. Nr.
	
	Pastatai ir statiniai
(nauja atkūrimo vertė), EUR
	Įrengimai
(nauja atkūrimo vertė) EUR

	1. 
	Vandenilio gamykla
	1 363 884
	8 420 498

	2. 
	Išpilstymo stotelės
	694 117
	2 689 883

	
	Viso turtas
	13 168 382





4. REIKALAVIMAI PIRKIMO OBJEKTUI

4.1. PAGRINDINĖS DRAUDIMO SĄLYGOS

4.1.1. APDRAUSTAS TURTAS
Visas turtas skirtas Vandenilio gamyklai ir Vandenilio išpilstymo stotelėms, išskyrus Nedraudžiamą turtą, kaip apibrėžta šios Techninės specifikacijos 4.1.2 punkte, kuris priklauso Draudėjui arba Vilniaus miesto savivaldybei (toliau – Savivaldybė), ir kurį Draudėjas valdo, naudoja ar eksploatuoja, taip pat tas turtas, dėl kurio Draudėjas turi apdraudžiamąjį interesą arba už kurį atsako pagal galiojančius teisės aktus ar sutartinius įsipareigojimus.
Vandenilio gamyklos pastatai ir statiniai bei įrenginiai priklauso Savivaldybei ir yra perduoti Draudėjui valdyti patikėjimo sutarties pagrindu[footnoteRef:2]. Naudos gavėjas – Vilniaus miesto savivaldybės administracija, įm. k. 188710061. [2:  Ne vėliau kaip per 1 (vieną) mėnesį nuo Vandenilio gamyklos rangovo paleidimo-derinimo darbų pabaigos (galutinis darbų perdavimo-priėmimo aktas) ar nuo statybos užbaigimo Lietuvos Respublikos statybos įstatymo nustatyta tvarka ir sąlygomis ir Vandenilio gamyklą sudarančių statinių ir nuosavybės teisių į juos įregistravimo Nekilnojamojo turto registre Vilniaus miesto savivaldybės vardu bei Tarybos sprendimo priėmimo dėl Vandenilio gamyklos perdavimo patikėjimo teise ir patikėjimo sutarties pasirašymo, Šalys sudarys Vandenilio gamyklos perdavimo Operatoriui (AB „Miesto gijos“) aktą (Perdavimo aktas), kuriuo bus patvirtintas Vandenilio gamyklos kaip turtinio komplekso ir jos naudojimui pagal paskirtį reikalingo žemės sklypo (jo dalies) perdavimo Operatoriaus žinion faktas. Operatorius įsipareigoja apdrausti Vandenilio gamyklą ir Operatoriaus veiklą nuo Perdavimo akto sudarymo dienos.] 

Vandenilio išpilstymo stotelės pastatai ir statiniai bei įrenginiai priklauso Draudėjui. Naudos gavėjas – AB „Miesto gijos“.
Savivaldybės (trečiųjų šalių) turtas draudžiamas tomis pačiomis draudimo sąlygomis kaip ir kitas draudžiamas turtas, netaikant atskiro draudimo išmokos limito.

4.1.2. NEDRAUDŽIAMAS TURTAS
Šiuo Draudimu nėra draudžiamas šis turtas:
4.1.2.1. pinigai, vertybiniai popieriai;
4.1.2.2. meno vertybės, kailiai, juvelyriniai dirbiniai, brangakmeniai ar taurieji metalai, istoriniai ar kultūriniai paminklai;
4.1.2.3. žemės sklypai, vandens telkiniai, molai, prieplaukos, tiltai;
4.1.2.4. gyvuliai, gyvūnai, pasėliai, augalai arba medžiai;
4.1.2.5. visų rūšių transporto priemonės, teisės aktuose nustatyta tvarka registruojamos atitinkamose institucijose, išskyrus specializuotą techniką, jei ji nėra draudžiama atskiromis draudimo sutartimis;
4.1.2.6. orlaiviai, laivai, geležinkelio riedmenys;
4.1.2.7. pervežamas turtas, išskyrus:
a) turtą draudžiamą pagal apibrėžimą „Ne draudimo vietoje esantis turtas“;
b) mobilias ir konteinerines katilines;
4.1.2.8. požeminės šachtos, tuneliai, išskyrus vamzdynus, kolektorius, komunikacijas, kuriems taikomas draudimas;
4.1.2.9. užtvankos, dambos;
4.1.2.10. antžeminės perdavimo ir elektros paskirstymo linijos, nesančios draudimo vietose;
4.1.2.11.  nematerialusis turtas, išskyrus programinę įrangą, kuri yra įdiegta ar turi būti įdiegta perkant įrengimą, kai programinės įrangos įdiegimas yra būtinas ir / ar privalomas norint užtikrinti įrengimo funkcionalumą bei veikimą, t.y. programinė įranga yra sudėtinė įrenginio dalis. Draudikas atlygina nuostolius už programinę įrangą tuo atveju, jeigu Draudėjas įrodo, kad keičiant ir / ar remontuojant draudžiamojo įvykio metu sugadintą įrengimą, neįmanoma naudoti buvusios programinės įrangos, kuri prieš įvykį buvo įdiegta įrengime. Duomenų bazės ir kita informacija, esanti kompiuterio įrenginiuose ar duomenų laikmenose, nėra draudžiama.“;
4.1.2.12. neteisėta statyba;
4.1.2.13. turtas, skirtas nugriauti, arba avarinėje būklėje esantis turtas.

4.1.3. Draudimo apsaugos galiojimo vietos (adresai):
Vandenilio gamykla - Elektrinės g. 2, Vilnius; 
Išpilstymo stotelės -  Justiniškių g. 14, Vilnius. 

4.1.4. IŠSKAITA (FRANŠIZĖ)

4.1.4.1. Turto draudimui kiekvienam įvykiui taikomas Draudiko pateiktame pirminiame pasiūlyme nurodytas išskaitos dydis, kuris turi būti arba 100 000 EUR, arba 300 000 EUR, arba 500 000 EUR. 

4.1.5. DRAUDŽIAMIEJI ĮVYKIAI
Atlyginama žala apdraustam turtui dėl staiga ir netikėtai draudimo apsaugos galiojimo laikotarpiu atsitikusio įvykio, išskyrus nurodytus Nedraudžiamuosius įvykius. 

4.1.6. NEDRAUDŽIAMIEJI ĮVYKIAI
Neatlyginama žala turtui dėl:
4.1.6.1. Draudėjo ar Naudos gavėjo tyčios;
4.1.6.2. karo veiksmų, ypatingosios padėties dėl karo įvedimo, masinių riaušių, streiko, lokauto, terorizmo, radioaktyvaus spinduliavimo ar kitokio branduolinės energijos poveikio;
		Terorizmas - asmens ar asmenų neteisėti prievartos veiksmai, dėl kurių padaroma žala, arba grasinimai atlikti tokius veiksmus politiniais, religiniais ar ideologiniais tikslais;
4.1.6.3. turto konfiskavimo, arešto ar jo sunaikinimo valdžios institucijų nurodymu;
4.1.6.4. nuostolių dėl turto vidaus gedimų, kai žala atsiranda ne dėl išorinių jėgų poveikio turtui. Draudimo išmoka nemokama tik už turtą, sugadintą, sunaikintą ar prarastą tiesiogiai dėl šio poveikio, tačiau pasekminė žala kitam apdraustam turtui yra atlyginama;
4.1.6.5. Draudėjui ar jo pavedimu veikiančiam asmeniui naudojant sprogstamą įtaisą gamybos proceso metu (vykdant kasybos, statybos, remonto, griovimo, išmontavimo ir pan. darbus);
4.1.6.6. neišvengiamų natūralių procesų, tokių kaip mikroorganizmų poveikio, korozijos, erozijos, rūdijimo, puvimo, natūralaus nusidėvėjimo, grybelio, išgaravimo, svorio netekimo, struktūros, spalvos ar kvapo pasikeitimo. Ši išimtis taikoma tik tiesiogiai dėl šių procesų sunaikintam, sugadintam ar prarastam turtui ir nėra taikoma turtui, kuris sunaikintas, sugadintas ar prarastas dėl draudžiamojo įvykio, įvykusio dėl šių procesų;
4.1.6.7. brokuotų, netinkamų dalių, medžiagų, įrengimų naudojimo, jeigu Draudėjas arba jo darbuotojas apie šias aplinkybes žinojo, išskyrus atvejus kai žinojo, tačiau vertinant pagal protingumo kriterijus, nebuvo galimybių šios rizikos panaikinti ar sumažinti;
4.1.6.8. kilnojamojo turto, esančio lauke, stoginėse, atviruose priestatuose, statiniuose, dengtuose tik audiniais, plastmasine plėvele ar pan. medžiaga, sunaikinimas, sugadinimas ar praradimas dėl lietaus, sniego, kitokių kritulių ar audros, išskyrus atvejus, kai šis turtas yra pritaikytas naudoti ar saugoti nedengtas lauke, stoginėse, atviruose priestatuose, statiniuose, dengtuose tik audiniais, plastmasine plėvele ar pan. medžiaga;
4.1.6.9. lietaus, krušos, sniego, purvo, vandens ar vandens nešamų daiktų įsiveržimo pro nesandariai ar nevisiškai uždarytus langus, lauko duris ar kitas angas bei nesandarumus, išskyrus atvejus, kai šios angos ar nesandarumai atsirado dėl draudžiamojo įvykio;
4.1.6.10. grunto nusėdimo, pamatų poslinkio ar pastatų konstrukcijų skilimo, išskyrus atvejus, kai tai atsitinka dėl draudžiamojo įvykio;
4.1.6.11. grunto tyrimo arba projektavimo klaidų, klaidų statant, montuojant, rekonstruojant, renovuojant apdraustą turtą;
4.1.6.12. požeminių vandenų lygio pasikeitimo;
4.1.6.13. vagystės, išskyrus vagystę įsilaužus bei plėšimą.
		Vagystė įsilaužus - turto pagrobimas įsilaužus į užrakintą patalpą, saugyklą, talpą, seifą ar saugomą teritoriją; turto pagrobimas iš užrakintos patalpos prieš jos užrakinimą į ją įsigavus ar ten pasislėpus; taip pat turto pagrobimas įsibrovus į užrakintą patalpą, saugyklą, talpą, seifą ar saugomą teritoriją panaudojus padirbtą raktą ar tikrą raktą, kuris pagrobtas vagystės įsilaužus arba plėšimo metu ir tik tais atvejais, kai dėl šio fakto pranešta policijai.
		Plėšimas - turto pagrobimas panaudojus fizinį smurtą ar grasinant jį panaudoti tuoj pat arba kitaip atimant galimybę draudėjui ar jo atstovui priešintis. Draudėjo atstovais šiuo atveju laikomi asmenys, kuriems draudėjas pavedė valdyti ar pervežti apdraustą turtą, saugoti draudimo vietą (patalpas, teritoriją) ar apdraustą turtą.
		Vagystė - bet koks neteisėtas, neatlygintinis svetimo turto (draudimo objekto) paėmimas iš teisėto valdytojo tikslu juo naudotis ar disponuoti kaip savu.
4.1.6.14. pametimo, dingimo, trūkumų;
4.1.6.15. sukčiavimo, turto prievartavimo, pasisavinimo, iššvaistymo, kaip tai apibrėžia Lietuvos Respublikos baudžiamasis kodeksas;
4.1.6.16. žemės drebėjimo -  žemės judėjimo intensyvumas žalos apdraustam turtui padarymo vietoje Richterio skalėje yra mažesnis nei 6 (šeši) balai arba modifikuotoje Mercalli skalėje yra mažesnis nei 7 (septyni) balai;
4.1.6.17. turto projektinio apkrovimo sąmoningo viršijimo, išskyrus atvejus, kai aplinkybės nepriklauso nuo Draudėjo;
4.1.6.18. elektros energijos, dujų, skysčių, šilumos, kitų gamybai (veiklai) reikalingų elementų tiekimo nutrūkimo ar nepakankamo tiekimo;
4.1.6.19. programų, duomenų bazių, esančių kompiuteriuose ar kitokiuose įrenginiuose, sunaikinimo, sugadinimo ar praradimo;
4.1.6.20. augalų, gyvūnų, paukščių, vabzdžių ar parazitų tiesioginio poveikio. Draudimo išmoka nemokama tik už turtą, sugadintą, sunaikintą ar prarastą tiesiogiai dėl šio poveikio, tačiau pasekminė žala kitam apdraustam turtui yra atlyginama;
4.1.6.21. trūkumų, kuriuos, pagal garantinį įsipareigojimą, privalo pašalinti bei išlaidų, kurias, pagal garantinį įsipareigojimą, privalo padengti gamintojas, pardavėjas, tiekėjas, rangovas, montuotojas, garantinį ar techninį aptarnavimą vykdanti įmonė. Jeigu draudėjas apdraustą turtą ar jo dalį pagamino pats, tai jis prilyginamas šiame punkte išvardintiems asmenims;
4.1.6.22. draudimo išmoka nemokama už apdrausto turto dalis, kurios pagal savo paskirtį ir darbo pobūdį susinaudoja, dyla ar kitaip nusidėvi ir eksploatuojant apdraustą turtą būna periodiškai keičiamos (pvz., grąžtai, šlifavimo diskai, filtrai, guoliai, šepečiai, diržai ir panašiai), išskyrus atvejus kai kartu sugadinamos, sunaikinamos ir prarandamos kitos apdrausto turto dalys;
4.1.6.23. apdrausto turto sugadinimas ar praradimas, kai šis turtas yra montuojamas ar demontuojamas. Draudimo išmoka nemokama tik už patį montuojamą ar demontuojamą turtą;
4.1.6.24. neteisingo (netinkamo) ar/ ir neteisėto duomenų ar elektroninio duomenų apdorojimo bei programų naudojimo, kompiuterinių virusų ar/ir kibernetinių atakų, piktavališkai pakeičiant ar papildant duomenis Draudėjo elektroninio duomenų apdorojimo sistemoje.
		Duomenų apdorojimo sistema – kompiuteriai (elektroninės skaičiavimo mašinos), kitokia skaičiavimo, elektroninė ir/ ar mechaninė įranga, kuri yra prijungta prie kompiuterio, kompiuterio aparatinė dalis, programinė įranga, elektroniniai duomenų apdorojimo įrenginiai ir visa kita, kieno darbas visiškai ar iš dalies priklauso nuo integroscheminės sistemos (integruotų schemų bei mikrokontrolerių). 
4.1.6.25. [bookmark: _Hlk95126246]draudimo apsauga netaikoma visoms rizikoms, kurių draudimas neatitinka ar tampa nesuderinamas su Jungtinių Tautų, Europos Sąjungos ar JAV taikomais prekybos apribojimais, draudimais arba sankcijomis. Draudimo apsauga nustoja galioti nuo dienos, kai įsigalioja minėti apribojimai, draudimai arba sankcijos. 
4.1.6.26. nedraudžiamųjų įvykių sąrašas yra baigtinis.

4.1.7. SĄLYGOS, IŠPLEČIANČIOS DRAUDIMO APSAUGĄ

4.1.7.1. Papildomos išlaidos	
Draudikas atlygina būtinas ir su Draudiku suderintas Draudėjo Papildomas išlaidas, jei jos yra:
a) Susijusios su apdrausto turto sugadinimu / sunaikinimu dėl draudžiamojo įvykio bei su pasekminiais nuostoliais;
b) Patirtos tada, kai rizika apdraustiems objektams yra neišvengiama arba kai iškyla nuostolių grėsmė.  
[bookmark: _Hlk94608007]Draudimo išmokos limitas 1 000 000 EUR kiekvienam įvykiui ir bendrai pagal Sutartį.
Papildomos išlaidos apima:

4.1.7.1.1. Atliekų šalinimo kaštai
Atlyginami šie atliekų šalinimo kaštai:
a) apdrausto turto nugriovimo, demontavimo, pašalinimo ir/ ar sunaikinimo kaštai, jei tokie nugriovimo, demontavimo, pašalinimo ir/ar sunaikinimo kaštai yra būtini dėl įvykusio draudžiamojo įvykio;
b) išlaidos, kurios yra būtinos po draudžiamojo įvykio, įskaitant atliekų šalinimo išlaidas, kurias Draudėjas mano esant būtinas. Šalinimas taip pat reiškia sugadintų kelio dangų, dirvožemio, vandens ar panašiai, esančių draudimo vietos teritorijoje, išvalymą.

4.1.7.1.2. Turto gelbėjimo, apsaugos kaštai
Atlyginami Draudėjo patirti kaštai, kaip būtinos ir ekonomiškai pagrįstos išlaidos, kadangi jis ėmėsi visų jam prieinamų priemonių, siekdamas išvengti draudžiamojo įvykio arba sumažinti nuostolius ir žalą, atsiradusius dėl draudžiamojo įvykio. Šie kaštai atlyginami net ir tuo atveju, jei šios priemonės nedavė laukto rezultato.

4.1.7.1.3. Kaštai, patirti siekiant likviduoti žalą 
Atlyginamos išlaidos, patirtos siekiant likviduoti žalą, tokios kaip, išlaidos montavimo ar pritaikymo medžiagoms ar kitoms priemonėms, skirtoms apdrausto turto gelbėjimui, prevencijai bei saugojimui, ar kaštai, patirti dėl Draudėjo darbuotojų ar trečiųjų asmenų apsaugos. Taip pat yra atlyginama žala, kurią padaro asmenys, dalyvaujantys gelbėjant apdraustą turtą ar siekiant sustabdyti žalos plitimą. Taip pat yra atlyginama žala padaryta apsaugos priemonėms. 
Atlyginami avarinės įrangos, priklausančios tretiesiems asmenims ir įvykio metu esančios Draudėjo žinioje pakeitimo kaštai, o taip pat kaštai, patirti dėl įrangos, medžiagų ir būtinų įrenginių, skirtų avarijos likvidavimui, panaudojimo.
Taip pat atlyginamos Draudėjo išlaidos, kai dėl draudžiamojo įvykio sunaudojami ar prarandami centralizuotai tiekiami energetiniai resursai, tokie kaip dujos, elektros energija, garas, termofikacinis vanduo, taip pat vanduo gamybos ar buitinėms reikmėms. 

4.1.7.1.4. Valdžios organų nurodymai
Atlyginamos išlaidos, kurios patiriamos dėl to, kad reikia laikytis įstatymų ar direktyvų (įskaitant Europos Sąjungos įstatymus), galiojančių padarytos žalos apdraustam turtui metu ir reguliuojančių turto statybas, remontą ar naudojimą, tokias kaip (įskaitant, bet neapsiribojant):
a) nesugadinto apdrausto turto nugriovimo kaštai, įskaitant vietos sutvarkymo kaštus (jei toks nesugadintas turtas turi būti nugriautas laikantis įstatymų ar direktyvų);
b) nuostoliai, patirti dėl nesugadinto apdrausto turto, nugriovimo;
c) išaugę kaštai dėl apdrausto sugadinto ar nesugadinto turto remonto ar atstatymo toje pačioje ar kitoje vietoje, bet šie kaštai negali viršyti kaštų, kurie būtų patirti siekiant atitikti minimalius įstatymų ar direktyvų reikalavimus.


4.1.7.1.5. Būtinos išlaidos specialistams
Atlyginamos išlaidos:
a) architektų, ekspertų ir inžinierių-konsultantų mokesčius už skaičiavimų, sąmatų, specifikacijų parengimo, konsultacijų, konkursų organizavimo ir priežiūros paslaugas;
b) išlaidos interjero dizaineriams, projektavimo ir plėtros biurams, inžinerinėms įstaigoms kurių bendradarbiavimas, eksperto nuomone, yra būtinas taisant ar atstatant Apdraustą turtą, sugadintą ar sunaikintą dėl draudžiamojo įvykio; 
c) protingas išlaidas auditoriams už ataskaitų, informacijos ar kitokių patvirtinimų rengimą, kurių gali reikalauti Draudikas ar žalos ekspertai;
d) išlaidas ekspertams už nuostolių dydžio apskaičiavimą ir draudžiamojo įvykio priežasčių nustatymą.

4.1.7.1.6. Perkėlimo / pakeitimo išlaidos
Atlyginamos išlaidos, būtinos apdrausto turto atstatymo darbų atlikimui, šio turto perkėlimui, pakeitimui, išmontavimui, pakartotiniam diegimui, saugojimui ir sandėliavimui, įskaitant pakrovimą / iškrovimą bei transportavimą.

4.1.7.1.7. Persikėlimo išlaidos
Atlyginamos nuomos ar naudojimosi išlaidos, patirtos Draudėjo laikinai naujai įsikuriant panašiomis sąlygomis, tačiau ne ilgesniam nei 1 metų laikotarpiui.

4.1.8. VERTĖS NUSTATYMAS

4.1.8.1. Draudimo vertė
4.1.8.1.1. Visas turtas apdraudžiamas nauja atkūrimo verte. Turto nauja atkūrimo vertė yra lygi sumai, kurią reikia išleisti norint įsigyti, pagaminti naują tokios pačios rūšies, paskirties bei artimiausių techninių parametrų įrenginį, inventorių, arba pastatyti naują artimiausių techninių parametrų pastatą ar statinį. Visais atvejais į naują atkuriamąją vertę yra įskaičiuojamos išlaidos projektavimui, derinimui, bandymams / testavimui, transportavimui, priežiūrai bei kitos su šiais veiksmais susijusios būtinos išlaidos, taip pat visos medžiagos, atsarginės dalys, muito mokesčiai, kitos rinkliavos ir mokesčiai bei kitos būtinos išlaidos, bet neskaičiuojant PVM.
4.1.8.1.2. Draudiko atsakomybė už sugadinto turto dalies remontą ar atkūrimą neturi viršyti sumos, kuri būtų mokama, jei toks turtas būtų sugadintas visas, t. y. sunaikintas.
4.1.8.1.3. Draudikas atlygina prarasto, sunaikinto ar sugadinto turto balansinę likutinę vertę, jei prarastas, sunaikintas ar sugadintas turtas nėra ir nebus pradedamas remontuoti, atstatyti ar keisti toje pačioje ar kitoje vietoje esančiu turtu per 24 mėnesius nuo žalos atsiradimo dienos.
4.1.8.1.4. Jei apdrausto turto atkūrimo darbai yra atliekami paties Draudėjo, tuomet Draudikas atlygina dokumentais patvirtintas atstatymo išlaidas, tačiau neviršijant to turto Draudimo vertės, įvertinant Nevisiško draudimo sąlygą, jei tokia būtų taikoma.

4.1.8.2. Nevisiško draudimo sąlyga
Jeigu turto draudimo vertė viršija turto draudimo sumą ne daugiau kaip 15 %, nevisiško draudimo sąlyga nėra taikoma. Jeigu draudimo vertė yra didesnė už draudimo sumą daugiau kaip 15 %, tai taikant nevisiško draudimo sąlygą yra skaičiuojama tik ta nevisiško draudimo proporcijos dalis, kuri viršija 15 % ribą.

4.2. KITOS SĄLYGOS

4.2.1. IŠSKAITA (FRANŠIZĖ)

4.2.1.1. Kiekvienos apdraustos žalos ar nuostolių atveju, Draudikas yra atsakingas už nuostolius vienam įvykiui, didesnius nei numatyta išskaita ir tik ta dalimi, kuri viršija išskaitą. Jei apdraustos kelios vietos, yra taikoma viena išskaita bendrai draudimo išmokos sumai vienam įvykiui.
4.2.1.2. Jeigu, pagal draudimo sąlygas, dvi ar daugiau išskaitų gali būti taikomos vienam įvykiui, tuomet taikoma viena didžiausioji išskaita.
4.2.1.3. Jeigu yra nustatytas įvykio kaltininkas ir įstatymuose nustatyta tvarka įrodyta jo kaltė, ir yra reali galimybė iš kaltininko atgauti Draudiko išmokėtą draudimo išmoką (užtikrinta subrogacijos teisė), draudimo išmoka išmokama neišskaičiavus išskaitos (franšizės).
4.2.1.4. Jeigu draudikas išmoka draudimo išmoką išskaičiavus išskaitą ir vėliau susigrąžina nuostolį iš atsakingo už padarytą žalą asmens, tai Draudėjui papildomai sumokama išskaitos dalies dydžio suma. Tuo atveju, jei atsakingas už padarytą žalą asmuo draudikui atlygino ne visą išmokėtos draudimo išmokos dydžio sumą, tai Draudėjui papildomai sumokama išskaitos dalis, proporcinga susigrąžintos sumos bei išmokėtos draudimo išmokos santykiui. 
4.2.1.5. Regresas į Draudėjo darbuotojus nėra taikomas.

4.2.2. VIENAS ĮVYKIS (72 valandų sąlyga)
Išskaitų (franšizių) bei išmokų apribojimų taikymo prasme, vienu įvykiu laikomas apdrausto turto sugadinimas ar sunaikinimas, kurį per vieną iš eilės einančių 72 (septyniasdešimt dviejų) valandų laikotarpį sukelia audra, potvynis, liūtis, kruša, gausus snygis ar kita gamtinė nelaimė. Draudėjas turi teisę savo nuožiūra nuspręsti, kada toks 72 (septyniasdešimt dviejų) valandų laikotarpis prasideda, tačiau tais atvejais, kai draudžiamojo įvykio pasireiškimo laikotarpis yra ilgesnis, du ar daugiau tokių 72 (septyniasdešimt dviejų) valandų laikotarpiai persidengti negali.

4.2.3. ATKŪRIMAS KITA KONSTRUKCIJA / KITA TECHNOLOGIJA 
Draudėjas turi teisę turtą atstatyti kitokiais konstrukciniais ir/ar technologiniais sprendimais nei buvo iki draudžiamojo įvykio, tačiau draudimo išmokos suma negali viršyti sumos, kuri būtų buvusi mokama, jei Draudėjas turtą atstatinėtų tokiais pat konstrukciniais ir/ar technologiniais sprendimais.

4.2.4. DRAUDĖJAS
Draudėju ir jo atstovu laikomi įmonės vadovas ir jo pavaduotojas, finansų direktorius, gamybos direktorius, technikos direktorius, saugos skyriaus vadovas, valdybos bei stebėtojų tarybos nariai. Jeigu šiame punkte paminėtos konkrečios pareigybės įmonėje nėra arba pareigybės pavadinimas skiriasi, tai šiam apibrėžimui priskiriama įmonės pareigybė, kuriai pavesta atlikti aukščiau paminėtos vienos ar kelių pareigybių funkcijas.  

4.2.5. DRAUDIMO IŠMOKOS MOKĖJIMAS
Draudikas, gavęs visus dokumentus, būtinus įvykio priežastims, pasekmėms ir nuostolių dydžiui nustatyti, draudimo išmoką moka ne vėliau kaip per 30 (trisdešimt) kalendorinių dienų nuo šių dokumentų gavimo dienos.
Jei įvykis yra draudžiamasis, o Sutarties šalys nesutaria dėl išmokos dydžio, Draudėjo pageidavimu, Draudikas privalo išmokėti sumą, lygią šalių neginčijamai draudimo išmokai, jei tikslus žalos dydžio nustatymas užsitęsia ilgiau nei 3 (tris) mėnesius.
Draudimo išmoka nemokama už tą nuostolio dalį, už kurią Draudėjas gavo kompensaciją iš kitų asmenų.

4.2.6. SUBROGACIJA
Draudikas gali reikalauti iš Draudėjo visų subrogacijos teisių į trečiuosius asmenis, išskyrus į su Draudėju susijusias įmones, perdavimo dėl nuostolių tokia apimtimi, kokią draudimo išmoką yra išmokėjęs Draudikas. 
Draudikas atsisako visų savo subrogacijos teisių į Draudėją ir su Draudėju susijusius asmenis. Šios sąlygos apimtyje su Draudėju susijusiems asmenims priskiriami juridiniai asmenys, kurie yra valdomi draudėjo arba kuriuos kartu su Draudėju valdo tas pats asmuo.

4.2.7. DRAUDIMO SUMOS ATSISTATYMAS
Jeigu po draudžiamojo įvykio turtas yra atstatomas, tai turtas apdraudžiamas atsistatančia draudimo suma. Tokiu atveju draudimo suma nėra mažinama išmokėtų draudimo išmokų dydžiu, išskyrus draudimo objektus, apdraustus pirmos rizikos draudimu, o taip pat išmokų limitams.

4.2.8. DRAUDIMAS PADIDINTOMIS VERTĖMIS 
Jei draudimo suma viršija draudimo vertę, tai Draudikas moka draudimo išmoką neviršijant draudimo vertės.

4.2.9. RIZIKOS PADIDĖJIMAS
Rizikos padidėjimui yra priskiriamos tik šios aplinkybės: 
a) apdraustame objekte vykdymas statybos, montavimo, remonto darbų, kuriems pagal LR teisės aktus, reikalingas statybos inspekcijos leidimas darbams atlikti arba kurių sąmatinė vertė, neskaičiuojant montuojamos įrangos vertės, viršija 1 000 000 EUR;
b) apsaugos priemonių, įskaitant ir fizinę saugą, numatytų draudimo Sutartyje, neveikimas, nebuvimas arba nepilnas veikimas, išskyrus, kai pagal savo paskirtį ar technines charakteristikas šios priemonės neturėjo suveikti arba nesuveikia dėl trečiųjų asmenų veikos;
c) apdrausto objekto techninės būklės pablogėjimas, kuomet jis atitinkamų tarnybų pripažįstamas netinkamu naudoti;
d) apdraustos veiklos pasikeitimas.
Apie rizikos padidėjimą Draudėjas privalo raštu pranešti Draudikui per 5 (penkias) darbo dienas nuo sužinojimo apie aplinkybes, dėl kurių padidėja rizika. Išnykus aplinkybėms, dėl kurių padidėjo rizika, iki pranešimo Draudikui apie rizikos padidėjimą dienos, Draudėjas neprivalo informuoti Draudiko.


4.3. PAPILDYMAI

4.3.1. PAPILDYMAS DĖL GRYBELIŲ IR PANAŠIŲ ORGANIZMŲ
Neatlyginami nuostoliai ar išlaidos, tiesiogiai ar netiesiogiai nulemtos ar kažkokiu būdu susijusios su pelėsiais, grybeliais, sporomis ar kitokiais panašiais organizmais. Ši išlyga taikoma neatsižvelgiant į bet kokią kitą priežastį ar įvykį kuris įvyksta kartu su arba po žalos, nuostolio, kaštų, ieškinio ar išlaidų.

4.3.2. PAPILDYMAS DĖL ASBESTO, 1994
Asbestas yra apdraudžiamas tuo atveju, kai jis fiziškai inkorporuotas į draudžiamą pastatą ar struktūrą ir tuo atveju, kai asbestas fiziškai sugadinamas draudimo apsaugos galiojimo laikotarpiu dėl vienos iš išvardintų rizikų: gaisras, sprogimas, žaibo įtrenkimas, audra, vėtra, tiesioginis transporto priemonės, laivo ar lėktuvo atsitrenkimas, riaušės ar pilietiniai neramumai, vandalizmas ar tyčinė veika, sprinklerinės sistemos gedimai.
Ši išlyga yra taikoma visiems apribojimams, papildomai prie šių apribojimų:
a) išvardintos rizikos turi būti staigi, tiesioginė žalos asbestui priežastis;
b) apdraustasis turi informuoti Draudiką apie žalos asbestui atsiradimą ir nuostolius per 3 (tris) darbo dienas. Bet kokiu atveju ši Sutartis neapima jokios žalos, apie kurią pranešta daugiau kaip po 12 (dvylikos) mėnesių nuo Sutarties pasibaigimo arba Sutartyje nurodyto apribojimo; 
c) taip pat neatlyginami nuostoliai, susiję su asbestu:
· dėl klaidų projektuojant, gaminant ar instaliuojant asbestą;
· ne fizinis asbesto sugadinimas dėl išvardintų rizikų, įskaitant valdžios institucijų nurodymą ar prašymą) pastatas ar statinys turi būti apdraustas Sutartyje išvardintomis rizikomis.

4.3.3. PAPILDYMAS DĖL KIBERNETINIŲ RIZIKŲ 
Draudimo apsaugai yra taikomi ribojimai, numatyti LMA 5401 CYBER EXCLUSION.

4.3.4. PAPILDYMAS DĖL RIZIKŲ , SUSIJUSIŲ SU LIGOMIS
Draudimo apsaugai yra taikomi ribojimai, numatyti LMA 5393 COMMUNICABLE DISEASE ENDORSEMENT.

5. DRAUDIMO BROKERIS

Sutartis bus sudaroma tarpininkaujant ir administruojama UADBB „Rizikos cesija“.

6. INFORMACIJA APIE ĮVYKIUS

Turtas naujas, draudžiamas pirmi metai, todėl informacijos apie įvykius nėra. 

7. PAPILDOMA INFORMACIJA
7.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[footnoteRef:3],  4.4.3. punktu „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos“. [3:  https://e-seimas.lrs.lt/portal/legalAct/lt/TAD/TAIS.403512/asr] 


7.2. Draudikas negali siūlyti Prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.


8. PRIEDAI

Priedas Nr. 1 - Vandenilio gamybos įrengimai bei pastatai ir statiniai;
Priedas Nr. 2 - Viešojo vandenilio pildymo punkto (išpilstymo stotelių) įrengimai bei pastatai ir statiniai.

